《梅子黄时雨 乱后怀友同江子愚作》
清代·张慎仪

看尽飞花，正梅子渐黄，乍暖还雨。春去不多时，已无觅处。

犹是清和天气，个侬休向闲中误。林亭住。烧笋焙茶，也饶风趣。

望里，层层云树。念故人千里，一别难聚。矧燹后江山，又伤惨沮。

欲待追寻除是梦，梦中不辨西南路。情莫诉。拍一阕离骚谱。

作者简介：1846-1921，字淑威，号薆园，一号芋圃，成都人。著有《续方言新校补》、《方言别录》、《蜀方言》等，有《今悔庵词》。